**Dende fai mais de 10 días a páxina web “**[www.carballino.gal](http://www.carballino.gal)**“ leva caída en internet non podendo accederse a ela, polo que o grupo municipal do Partido Popular pide explicacións.**

**O Goberno municipal demostra desidia e descontrol que deixa aos veciños, empresas, autónomos ou calquera persoa sen unha ferramenta básica na relación coa administración de consulta, xestión e rexistro.**

Aproximadamente uns 2.000 euros é a cantidade que o Concello do Carballiño, non ten abonado aos a empresa xestora do dominio e da páxina “[www.carballino.gal](http://www.carballino.gal/)” e iso está a provocar que dende fai uns 20 días esta páxina non estee operativa nin localizable en internet.

**Parécenos un total despropósito o que está a acontecer no concello do Carballiño nesta materia, pois mais de 10 días sen esta ferramenta, son días nos que os cidadáns non puideron acceder a ningún tipo de documento nin relacionarse por este medio coa administración local, e nin se puido acceder ao perfil do contratante para procesos públicos, tablón de anuncios, entre outros, así como operar a través da administración electrónica, hoxe fundamental para moitos trámites.**

 Somos coñecedores de que esta situación é coñecida tanto polo alcalde Sr. Fumega, como polo concelleiro de comunicación Sr.Adolfo dende fai xa, polo menos 10 días, e sigue sen solucionarse, e todo isto, nun departamento municipal, onde temos persoal suficiente para poder ter isto máis que solucionado, pois existe un responsable de comunicación e un informático.

 Descoñecemos se isto é motivo dunha oscura estratexia premeditada con falta de transparencia sobre algún procedemento, ou si simplemente é desidia ou descontrol, ou todo xunto, pero sabemos que non pode ser por razón de que non existan nas arcas municipais 2.000 euros para ter este servizo ao día.

 Xa fai uns meses denunciamos o abandono total da web [www.festadopulpodocarballino.es](http://www.festadopulpodocarballino.es) onde non se actualiza e incluso figura o saúdo do anterior alcalde e concelleira de turismo, páxina que a día de hoxe sigue nesa situación de abandono.

 O certo é que o grupo de Goberno municipal, quizás está máis pendente de que funcione o servizo na dirección “[www.carballino.es](http://www.carballino.es/)” que resulta ser un enlace que envía directamente á páxina oficial do PSdeG-PSOE no Carballiño "[www.posecarballino.com](http://www.posecarballino.com/)", usurpando así un dominio como “[carballino.es](http://carballino.es)” que debería estar utilizándose para o propio Concello, sendo isto cando menos pouco ético de cara a veciñanza.

 Esperamos que esta situación se solucione nestes días e se repoña canto antes o servizo da web municipal e se nos dean explicacións do sucedido.

 Do mesmo xeito instamos a que se actualice a "[www.festadopulpodocarballino.es](http://www.festadopulpodocarballino.es/)"E que se inste dende o Concello ao PSOE do Carballiño a que abandone o dominio “[carballino.es](http://carballino.es)” e este, xunto con todos os dominios “.com” e “.org” sexan rexistrados a nome do Concello en aras á defensa dos intereses xerais do noso pobo.